უცხო: რომულუსი

უცხო: რომულუსი  — რეჟისორ ფედერიკო ალვარესის 2024 წლის სამეცნიერო ფანტასტიკური საშინელებათა ჟანრის ფილმი. იგი არის რიგით მეშვიდე „უცხოს“ არსებულ ფილმებს შორის. ფილმში მთავარ როლებს ასრულებენ კეილი სპეინი, დევიდ ჯონსონი, არჩი რენო, იზაბელა მონერი, სპაიკ ფერნი და აილიინ ვუ. ფილმი მოგვითხრობს ექვს ახალგაზრდა კოსმოსურ კოლონისტზე, რომლებიც მიტოვებული კოსმოსური სადგურის შესწავლისას მტრულად განწყობილ არსებებს ხვდებიან.

2019 წლის აპრილში, 20 -მა -ზე მომავალი ფილმებში ჩართო, „უცხოს“ გადაღების გეგმები. ალვარესი რეჟისორის თანამდებობას 2022 წლის მარტიდან შეუდგა, ხოლო სპეინი მთავარი როლის შესრულებაზე მოგვიანებით იმავე წელს აირჩიეს. გადაღებები 2023 წლის მარტიდან ივლისამდე მიმდინარეობდა. რომულუსის პრემიერა ლოს-ანჯელესში 2024 წლის 12 აგვისტოს შედგა, ხოლო შეერთებულ შტატებში — 2024 წლის 16 აგვისტოს, 20 -ის მიერ. ფილმმა მსოფლიო მასშტაბით 350.9 მილიონი დოლარი გამოიმუშავა და დადებითი შეფასებები მიიღო. მან რამდენიმე დარგობრივი ნომინაცია მიიღო, კერძოდ, ტექნიკური ასპექტების გამო, მათ შორის „ოსკარის“ ნომინაცია საუკეთესო ვიზუალური ეფექტებისათვის.

სიუჟეტი
2142 წელს (ფილმ „უცხოს“ მოვლენებიდან 20 წლის შემდეგ), - -ის ზონდი იკვლევს -ს ნამსხვრევებს, სადაც ის პოულობს ორგანულ ობიექტს. სპეციალისტები ლაზერის საშუალებით ხსნიან გაქვავებულ ობიექტს, რომელიც იმყოფება ნაყოფის პოზაში მოკუნტული ქსენომორფი.

შემდეგი სიუჟეტი იწყება პლანეტა -410-ზე, სადაც რეინ კარადინი, ახალგაზრდა ობოლი გოგონა მუშაობს ვეილენდ-იუტანის სამთო კოლონია „ჯექსონის ვარსკვალვში“ თავის ძმობილ ენდისთან ერთად (რეინის მამის მიერ გადაპროგრამებული გაუმართავი ანდროიდი). რეინს კსამთო კოლონიის კონტრაქტი სრულად აქვს შესრულებული. იგი მოუთმენლად ელის კოლონიიდან დასტურს პლანეტის დატოვებისათვის და ივაგა -ზე გადასვლელად. სამთო კორპორაცია რეინს იძულებით უხანგრძლივებს სამუშაო კონტრაქტს კიდევ ხუთი წლით, რის შემდეგაც ის იღებს შეთავაზებას ყოფილი შეყვარებული — ტაილერისგან, რომელიც უმხელს, რომ მან და მისმა მეგობრებმა შენიშნეს პლანეტის გარშემო ბრუნავი მიტოვებული --ს კოსმოსური ხომალდი „აღორძინება“, საიდანაც მათი აზრით ისინი სავარაუდოდ შეძლებდნენ კრიოკამერების წამოღებას, რომლებიც რეინს, ტაილერს, მის ორსულ დას, კეის, ბიძაშვილ ბიორნს და ბიორნის შეყვარებულ ნავაროს ივაგაზე გაქცევაში დაეხმარებოდა. ამავდროულად, ანდროიდ ენდის კოსმოსური ხომალდის ბორტ კომპიუტერულ სისტემასთან ურთიერთქმედების უნარი ამ გეგმისთვის გადამწყვეტი მნიშვნელობისა იქნებოდა.

ჯგუფი კოსმოსური ტრანსპორტით „კორბელანით“ „აღორძინებისკენ“ გაფრინდა, რომელიც, როგორც შემდგომ გაირკვა ორნაწილიანი (რომულუსი და რემუსი) კვლევითი კოსმოსური სადგური იყო. ტაილერმა, ბიორნმა და ენდიმ სადგურზე შეაღწიეს და აღმოაჩინეს, რომ კრიოკამერები ხელუხლებელია, მაგრამ ივაგამდე შორ მანძილზე ფრენისთვის არასაკმარისად იყვნენ დამუხტულნი. ჯგუფმა ძიება გააგრძელა იმ იმედით, რომ სადგურზე ენერგისს სხვა წყაროსაც იპოვიდნენ. მართლაც ისინი სადგურის ცენტრალურ ნაწილში საკვლევ ლაბორატორიაში პოულობენ კრიოსაწვავის დიდ მარაგს. კრიოსაწვავის ავზის სისტემიდან ამოღებისას ავარიულად ჩაირთო ლაბორატორია, რამაც გამოიწვია ინკუბატორში არსებული „სახეტაციების“ გამოღვიძება. ავარიულმა ჩართვამ პარალელურად გამოიწვია ლაბორატორიის კარებების ბლოკირება (მოგვიანებით ირკვევა, რომ „სახეტაცია“ ხელოვნურად შექმნეს სადგურის თანამშრომლებმა ქსენომორფისგან ამოღებული დნმ-ის გამოყენებით.) რეინმა და ნავარომ გადაწყვეტეს მეგობრებს დახმარებოდნენ და გადავიდნენ სადგურზე კარების განსაბლოკად. რეინმა სადგურის კორპორატიული ანდროიდისგან, რომელიც ქსენომორფის მჟავით წელზეით მოწყვეტილი დაზიანებული ეგდო გათიშულ მდგომარეობაში, მეხსიერების ჩიპი ამოაძრო და კარების ღიობიდან ჩაკეტილ მეგობრებს გადააწოდა ანდროიდ ენდიში ჩასამონტაჟებლად. რამოდენიმეწუთიანი გადატვირთვის შემდეგ, ჩიპი ენდის სადგურზე სრული კონტროლის საშუალებას აძლევს, ასწორებს მის გაუმართაობას, მაგრამ ასევე აუქმებს მის თავდაპირვალ მისიას, რომელიც მას რეინის მამამ ჩაუნერგა — „იმოქმედოს რეინის საკეთილდღეოდ“, რაც მას კორპორაცია --ს ერთგულად აქცევს.

კარების განბლოკისთანავე, როდესაც ჯგუფი ლაბორატორიას ტოვებდა, ნავაროს სახეზე „სახეტაცია“ შეახტა. რეინი დახმარების სათხოვნელად ააქტიურებს დაზიანებულ ანდროიდ რუკს (რომლის ჩიპიც ენდიმ დაუმონტაჟეს). რუკი (რომელიც ეშის იგივე მოდელის ანდროიდია) ჯგუფს აცნობებს, რომ სადგურის მთელი პერსონალი აღნისნულმა არსებებმა მოკლეს და შესაბამისად ნავაროს გადარჩენის შანსებიც მინიმალური იყო. სანამ ტაილერი ნავაროს სახიდან არსებას აშორებდა, რუკმა გააფრთხილა, რომ შესაძლოა არსებას მის პირში „ჭუპრი“ უკვე შეყვანილი ჰქონდა. ანდროიდი ენდი ათვითცნობიერებს საფრთხეს და ცდილობს ნავაროს კორბელანში დაბრუნებაში ხელი შეუშალოს, მაგრამ ბიორნი, რომელიც ენდის და ზოგადად ყველა ანდროიდის მიმართ მტრულადაა განწყობილი, ნავაროსთან ერთად „კორბელანზე“ გარბის, კარს კეტავს, რის შედეგადაც ენდი, ტაილერი და რეინი სადგურზე რჩებიან. ამასობაში ნავაროს მკერდიდან „მკერდიტეხია“ გამოძვრა და კლავს მას, ხოლო „კორბელანმა“, რომელმაც უკვე დაიწყო გაფრენა, კარგავს კონტროლს და კეისა და ბიორნის ბორტზე მყოფი „რომულუსის“ ანგარს ეჯახება, რითაც ცვლის სადგურის ორბიტას და კიდევ უფრო ამცირებს პლანეტა -410-ის ასტეროიდურ რგოლებთან შეჯახებამდე დროს.

კეი შეჯახების შედეგად გონებას კარგავს, ხოლო ამომძვრალი „მკერდიმტეხია“ ხომალდზე მიიმალა. გონზე მოსვლისთანავე კეი ბიორნს პოულობს. ბიორნმა მიაკვლია „მკერდიტეხიას“ ჭუპრს და ელექტროშოკი გაუკეთა. ჭუპრში ქსენომორფი უკვე ზრდასრულ ფორმად იყო ქცეული და მასზე ელექტროშოკმა ვერანაირად ვერ იმოქმედა, მხოლოდ გამოასხა მჟავე სისხლმა, რისგან მიყენებული ჭრილობებით ბიორნი დაიღუპა.

რეინი, ენდი და ტაილერი რომულუსის ანგარისკენ მიემართებიან, რათა გზად სხვა „სახეტაციების“ გვერდის ავლით გაიარონ. კეი „კორბელანიდან“ გარბის და ჯგუფის დანარჩენი წევრების პოვნას ცდილობს. „კორბელანის“ ქსენომორფი კეის მისდევს და სხვების ხაფანგში გაბმას ცდილობს. მიუხედავად ტაილერის თხოვნისა, ენდი უარს ამბობს ანგარის კარის გაღებაზე, სადაც კეისთან ერთად ქსენომორფიც მოლოდინის რეჟიმშია. საბოლოოდ ქსენომორფი მიხვდა, რომ ჯგუფი კარების გაღებას არ ცდილობდა და თავს დაესხა კეის.

მისიის ახალი ინსტრუქციების შესაბამისად, ანდროიდი ენდი ლაბორატორიიდან იღებს ექსპერიმენტული სითხის ნიმუშებს, რომლებიც ამოღებულია „სახეტაციებიდან“, რომელსაც ანდროიდი რუკი „პრომეთეს ცეცხლს“ უწოდებდა. რუკი აცნობებს მათ, რომ სითხე ადამიანების „იდეალურ“ არსებებად ჩამოყალიბებაში უნდა დახმარებოდა და დაჟინებით ითხოვდა ნიმუშების კოლონიაში დაბრუნებას. რუკი, რომელიც სადგურის კომპიუტერებს მართავს, უარს ამბობს კორბელანის გაშვებაზე, სანამ ნიმუშები ბორტზე არ იქნება. რეინი და ტაილერი ჯერ კიდევ ცოცხალ კეის ქსენომორფის ჭუპრიდან იხსნიან, მაგრამ ტაილერი იღუპება, ხოლო ენდი მათი გაქცევის დროს უუნარო ხდება. „კორბელანში“ დაბრუნებისას, მძიმედ დაჭრილი კეი, საკუთარ სხეულში ლაბორატორიიდან წამოღებული სითხის ნიმუში შეჰყავს იმ იმედით, რომ ეს მის ჭრილობებს შეახორცებს და დაიცავს მის ჯერ არ დაბადებულ შვილს. რეინი რომულუსზე ბრუნდება და ენდის იხსნის, ანდროიდ რუკიდან ჩიპს იღებს და მას პირვანდელ ქცევას უბრუნებს. რეინი დროებით არღვევს ხომალდის ხელოვნურ გრავიტაციას თავდამსხმელი ქსენომორფების წინააღმდეგ საბრძოლველად და ის და ენდი „კორბელანში“ ბრუნდებიან, სანამ სადგური პლანეტის ასტეროიდის რგოლებს შეეჯახება და რუკთან ერთად განადგურდება.

როდესაც რეინი და ენდი ივაგაზე გასაფრენად ემზადებიან, კეი მის მიერ სითხის ინექციით კვერცხს შობს, რომლიდანაც ადამიანი-ქსენომორფის ჰიბრიდი იჩეკება. ადამიანი-ქსენომორფი სხვა ორგანიზმების მსგავსად მალევე იღებს მის სრულ ფორმებს, კეის კლავს და ენდის კი სერიოზულად ჭრის, თუმცა რეინი ახერხებს სატვირთო კაპუსისა და ადამიანი-ქსენომორფის ჰიბრიდის პლანეტის ასტეროიდების რგოლებში გადაგდებას, რითაც ხომალდზე კონტროლს აღადგენს. რეინი ენდის კრიოსტაზის კამერაში ათავსებს და თვითონაც კრიოსტაზისურ მდგომარეობაში შესვლამდე, ოპტიმისტურ ჩანაწერს ტოვებს კრიოკამერის აუდიო დღიურში, რომ მშვიდობით ჩააღწევენ პლანეტა ივაგა--ს .

როლებში
კეილი სპეინი — რეინ კარადაინი, ობოლი გოგონა, რომელიც ჯექსონ სტარში მომუშავე სამთო კოლონია „ჯექსონის ვარსკვლავში“ მუშაობს;
დევიდ ჯონსონი — ენდი, გაუმართავი ანდროიდი და რეინის ნაშვილები ძმა;
არჩი რენო — ტაილერი, კეის უფროსი ძმა და რეინის ყოფილი შეყვარებული;
იზაბელა მერსედი — კეი, ტაილერის ორსული და;
სპაიკ ფერნი — ბიორნი, ტაილერის და კეის ბიძაშვილი;
ეილინ ვუ — ნავარო, ბიორნის პილოტი და შეყვარებული;
დენიელ ბეტსი (გახმოვანება) — რუკი, ანდროიდების მკვლევარი, რომელიც მუშაობდა „აღორძინებაზე“ (გარეგნობით ჰგავს ანდროიდ ეშის 1979 წლის ფილმიდან);
ტრევორ ნიულაინი — ქსენომორფი;
რობერტ ბობროჩკი — ადამიანი-ქსენომორფის ჰიბრიდი ( — შთამომავალი).